cyanic-selkie/wikianc huggingface dataset:
Suffragette
Suffragette betegnet i Storbritannia fra 1908 medlemmer av organisasjonen Women's Social and Political Union (WSPU), en radikal og også i kvinnebevegelsen omstridt organisasjon som kjempet for kvinnelig stemmerett gjennom direkte aksjon og sivil ulydighet, og etterhvert også gjennom terror. Begrepet ble lansert som et nedsettende begrep i bevisst kontrast til det eldre, etablerte og mer generelle begrepet suffragist, som betegnet den tradisjonelle og moderate kvinnestemmerettsbevegelsen som arbeidet for lovreformer gjennom parlamentariske kanaler og kontakt med politikere. WSPU ble ledet og strengt kontrollert av Emmeline Pankhurst og hennes døtre, og var en organisasjon bare for kvinner, i motsetning til mange andre stemmerettsorganisasjoner som også omfattet menn. Organisasjonen var en motpol til den moderate suffragistorganisasjonen National Union of Women's Suffrage Societies (NUWSS), som den hadde et svært antagonistisk forhold til. NUWSS' leder og den moderate suffragistbevegelsens viktigste lederskikkelse Millicent Fawcett mente suffragettene ødela for kampen for kvinners stemmerett, og sørget for at WSPU ble nektet medlemskap i Den internasjonale kvinnestemmerettsalliansen. NUWSS begynte også å omtale seg selv og andre suffragister som «law-abiding» i kontrast til suffragettene.
I 1908 tok WSPU lilla, hvitt og grønt som farger, også kalt «suffragettefargene» eller «suffragetteflagget». Disse stod i motsetning til NUWSS' farger (rødt, hvitt og grønt) og også til Den internasjonale kvinnestemmerettsalliansens farger (gull og hvitt) som liberale suffragister i USA hadde brukt siden 1860-årene. Gjennom sitt eget flagg skilte de seg dermed ut fra den etablerte og reformistiske kvinnestemmerettsbevegelsen.
I 1906 skapte en reporter som skrev i Daily Mail begrepet suffragette for WSPU, avledet fra suffragist (enhver person som talte for stemmerett), for å forringe kvinnene som gikk inn for kvinnelig stemmerett. Militantene omfavnet det nye navnet, og tok det til og med i bruk som tittelen på avisen utgitt av WSPU. Suffragette brukes i motsetning til det bredere og mer generelle begrepet suffragist. Forskjellen på begrepene er at suffragettene var en bestemt radikal gruppering i Storbritannia som brukte sivil ulydighet og andre «militante» aksjonsformer, mens suffragist var et mer generelt begrep for forkjempere for kvinners stemmerett både i Storbriannia og andre land, og gjerne ble brukt om stemmerettsbevegelsens moderate fløy som arbeidet for å få gjennomslag for lovendringer gjennom reformistiske virkemidler. I tillegg var suffragist et kjønnsnøytralt begrep, og omfattet også menn, mens suffragette er en hunkjønnsform (med fransk hunkjønnsform -ette). Både suffragette og suffragist stemmer fra latin suffragium, stemme(rett)), som er opphavet til det engelske begrepet for stemmerett, suffrage.
Kvinner hadde vunnet stemmerett i flere land på slutten av 1800-tallet; i 1893 ble New Zealand det første selvstyrende landet som ga stemme til alle kvinner over 21 år. Innføring av kvinnelig stemmerett i Norge foregikk i stadier mellom 1901 og 1913. Da kvinner i Storbritannia i 1903 ikke ennå hadde fått rettigheten til å stemme, bestemte Pankhurst at kvinner måtte «gjøre arbeidet selv»; WSPU-mottoet ble «gjerninger, ikke ord».
Suffragettekampanjen ble utsatt da første verdenskrig brøt ut i 1914. Etter krigen ga Representation of the People Act av 1918 (Loven om folkets representasjon) stemmerett til kvinner over 30 år som oppfylte visse eiendomskvalifikasjoner. Ti år senere oppnådde kvinner valglikhet med menn da Representation of the People (Equal Franchise) Act av 1928 ga alle kvinner stemmerett i en alder av 21.
Forskjellen på suffragetter og suffragister
Suffragetter anså at det var nødvendig å bryte gjeldende lover for å fremme sine synspunkter, i motsetning til suffragistene, som tok avstand fra lovbrudd. Suffragistbevegelsen startet tidlig på 1860-tallet, og i 1897 dannet de organisasjonen National Union of Women's Suffrage Societies (NUWSS). I 1903 brøt en gruppe kvinner med NUWSS fordi de mente at strategien med å holde seg innenfor gjeldende lovverk ikke førte frem. Særlig var de frustrert over NUWSS leder Millicent Fawcett. I spissen for utbryterne var Emmeline Pankhurst. Hun etablerte en ny organisasjon kalt Women's Social and Political Union (WSPU).
Bakgrunn
Bevegelsen bestod av en rekke organisasjoner som var løst sammenknyttet. Suffragettene tok ofte i bruk radikale virkemidler, som å lenke seg til fortausrekkverk, sette fyr på postkasser og knuse vinduer. Disse handlingene fikk ekstra stor oppmerksomhet, og var i samtiden svært sjokkerende for de fleste, nettopp fordi det var kvinner som utførte dem. En av de mest dramatiske hendelser skjedde i 1913, da Emily Davison under Epsom Derby gikk ut foran kong Georg Vs hest. Hun døde etter fire dager av skadene hun fikk. Mange av suffragettene ble fengslet, og flere av dem valgte da å sultestreike, med det resultat at de ble tvangsmatet.
I 1913 vedtok det britiske parlamentet den såkalte Cat and Mouse Act («Katt og mus-loven»), en lov som skulle hindre suffragettene i å få sympati fra allmennheten. Den åpnet for løslatelse av fengslede suffragetter som hadde blitt syke av sultestreiking, og ny fengsling av dem når de hadde kommet til hektene igjen.
Under første verdenskrig ble det en alvorlig mangel på arbeidsføre menn i Storbritannia, siden mange menn var blitt sendt til fronten. Kvinner ble derfor satt inn i tradisjonelle mannsyrker, og dette førte til at mange fikk et nytt syn på kvinners evner og muligheter. Under krigen ble kvinnebevegelsen mer politisk orientert, og i 1918 vedtok parlamentet en lov som gav stemmerett til en del kvinner: De over 30 som var huseiere, hustruer av huseiere, bosatt på eiendommer med mer enn 5 pund årlig leie og de som hadde britiske universitetseksamener. I USA foregikk en parallell kamp, som endte med det 19. tillegg til grunnloven som gav kvinner stemmerett i 1920. I Storbritannia fikk kvinner stemmerett på like vilkår som menn i 1928.
Åsne Ø. Høgetveit
Åsne Øysteinsdotter Høgetveit (født 17. desember 1985) er en norsk politiker (SV). Hun er valgt inn i kommunestyret i Tromsø kommune i perioden 2019-23, og sitter i Kommune- og byutviklingsutvalget.
I 2003 ble hun valgt inn på fylkestinget i Telemark som landets yngste fylkespolitiker.
Høgetveit var leder i Sosialistisk Studentlag UiT 2009–2011. I juli 2009 begynte hun som forsknings- og fagpolitisk ansvarlig i Studentparlamentets studentråd ved Universitetet i Tromsø. Fra mars 2010 tok hun i tillegg over som studentparlamentsleder etter Henrik Riise, fram til slutten av perioden, juni 2010. Etter dette satt hun i universitetstyret ved Universitetet i Tromsø.
I perioden 2011–2012 var Høgetveit fagpolitisk ansvarlig i arbeidsutvalget i Norsk Studentorganisasjon (NSO).
Hun har en doktorgrad i russisk kultur ved Universitetet i Tromsø, og arbeider per 2022 som instituttleder ved Institutt for arkeologi, historie, religionsvitenskap og teologi.
Yangling
Det har et areal på 94 km² og teller 140 000 innbyggere (2004).
Historie
Yangling presenterer seg som det kinesiske landbrukets vugge. Det var her at ca. 2000 år f.Kr. at den legendariske landbruksguden Hou Ji fra kinesisk mytologi ble født. Han underviste de lokale jordbrukere om landbrukets metoder.
Yangling har sitt navn fra familiegravene til keiser Yang Jian (楊堅), Wendi. Det var han som grunnla Suidynastiet. Her ligger Tailing-mausoleet for keiser Wendi. Det er oppført på Folkerepublikken Kinas liste over kulturminner.
Konvensjonen for bevaring av marine levende ressurser i Antarktis
Konvensjonen for bevaring av marine levende ressurser i Antarktis («Krillkonvensjonen», engelsk: Convention for the Conservation of Antarctic Marine Living Resources, forkortet CCAMLR) er en konvensjon som trådte ikraft i 1982 og er en del av Antarktis-traktaten. Konvensjonen forvaltes av Kommisjonen for bevaring av marine levende ressurser i Antarktis.
«Bevaring» er i konvensjonen definert slik at det omfatter rasjonell utnytting av ressursene. Utenom fisket etter krill foregår det fiske etter antarktisk tannfisk, patagonisk tannfisk og makrellisfisk i området. Kommisjonen vedtar årlig tilrådinger av totalkvoter for de ulike artene i konvensjonsområdet, som utgjør det meste av Sørishavet. Totalkvotene blir ikke delt mellom de enkelte medlemmene og fisket stanser når totalkvotene er tatt.
Windsor Great Park
Windsor Great Park er en park syd for Windsor by. Parken ligger på grensen mellom grevskapene Berkshire og Surrey.
Parken ligger ved Windsor Castle, og den har gjennom århundrer vært et privat jaktområde for kongehusets medlemmer.
Hus i parken
Royal Lodge er kjent siden 1662. Huset var opprinnelig bolig for parkens viseinspektør (deputy ranger). Royal Lodge ble brukt av dronningmoren Elizabeth, tidligere hertuginne av York, fra 1931, og huset var hennes residens i 1952–2002. I 2003 leide hertug Andrew av York huset for en periode på 75 år. Fra 1999 til 2004 hadde det nærliggende Sunninghill House vært residens for Andrew av York.
Royal Chapel of All Saints er en kirke fra 1825. Kirken ligger mindre enn hundre meter fra Royal Lodge. Kirken er en uformell sognekirke for beboerne og de ansatte på Windsor Castle.
Cumberland Lodge er fra 1652. Siden 1947 har huset vært brukt av et veldedig fond. Tidligere var Cumberland Lodge tjenestebolig for inspektøren for parken (Ranger of Windsor Great Park). I 1936 holdt statsminister Stanley Baldwin og kong Edward VIIIs privatsekretær møter på Cumberland Lodge. Disse møtene banet vei for kongens abdikasjon senere samme år.
Afrikamesterskapet i håndball for menn 2018
Afrikamesterskapet i håndball for menn 2018 ble arrangert i Libreville i Gabon i 2018.
Fylkesvei 5956
Fylkesveg 5956 går mellom Rørhusgata og Holmen i Giske kommune. Veien er 975 meter lang.
Frem til 2019 hadde veien betegnelsen Fv129.
Marit Halvorsen
Marit Halvorsen (født 16. januar 1957 i Oslo) er en norsk professor ved Institutt for offentlig rett ved Det juridiske fakultet ved Universitetet i Oslo. Hennes hovedområder er rettshistorie, helserett og kvinnerett.
Hun ble utnevnt til professor i rettsvitenskap i 2006.
Bonnie Blair
Bonnie Blair deltok i OL fire ganger, og tok hele fem gullmedaljer og en sølvmedalje. I sprint-VM tok hun medalje hele 9 ganger (3 gull, 4 sølv, 3 bronse). I 1992 mottok hun Oscarstatuetten.
Martin Bull Gudmundsen
Martin Bull Gudmundsen (født 1979) er en norsk rollespillutvikler kjent fra realityserien Heia Tufte! som gikk på TVNorge i 2005 og 2006.
I 2008 utgav han rollespillet Itras By sammen med Ole Peder Giæver på Kolofon forlag.
Gudmundsen har en mastergrad i psykologi.
Substitusjonsreaksjon
Substitusjonsreaksjon er en type kjemisk reaksjon innen organisk kjemi der en funksjonell gruppe i en kjemisk forbindelse blir erstattet av en annen gruppe.
I organisk kjemi er elektrofile og nukleofile substitusjonsreaksjoner sentrale. Organiske substitusjonsreaksjoner er klassifisert i flere sentrale typer av reaksjoner avhengig av om reagenset er elektrofilt eller nukleofilt, om intermediatet er karbonering, et karbanion eller et fritt radikal eller om substratet er alifatisk eller aromatisk. Detaljert forståelse av reaksjonstype hjelper til å forutsi produktet i reaksjonen. Dette er også nyttig for å optimere reaksjonen med hensyn til variabler som temperatur og valg av løsningsmiddel.
Othello
Othello er et tragisk drama av William Shakespeare som i original het The Tragedy of Othello, the Moor of Venice, antatt skrevet en gang rundt 1603. Det er basert på en italiensk novelle kalt Un Capitano Moro («En maurisk kaptein») av Cinthio, en elev av Boccaccio, først utgitt i 1565. Shakespeares drama ble uroppført den 1. november 1604 i Banqueting House på Whitehall i London.
Verkets handling finner sted i Italia og på Kypros, der venetianerne er i krig med Tyrkia. Stykket er sentrert rundt fire sentrale figurer: Othello, en maurisk general i den venetianske hær; hans hustru Desdemona; hans løytnant Cassio; og hans fenrik Jago. På grunn av stykkets mangfoldige og stadig aktuelle temaer som rasisme, kjærlighet, sjalusi, og forræderi, er Othello fortsatt hyppig satt opp på teatre både i Storbritannia og i andre land, og stykket har også vært grunnlaget for mange operaer, filmer og andre litterære tilpasninger.
Taichi Hara
Taichi Hara (født 5. mai 1999) er en japansk fotballspiller som spiller for den belgiske klubben, på lån fra den spanske klubben Deportivo Alavés.
Karriere
Taichi Hara startet sin profesjonelle karriere i FC Tokyo i 2017.
Landslaget
Han ble tatt ut i Japans tropp til VM i fotball U-20 2019.
Pseudozorilispe
Pseudozorilispe er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utbredelse
Arten er bare kjent fra Sulawesi.
Skipakrok
Skipakrok er kjent som stedsnavn i Heimskringla hvor Olav Tryggvason grunnla Trondheim:
Skipakrok var en innbuktning ute på Nidarneset på Nidelvens vestre bredd, og fungerte som en naturlig havn.
Yongning (Yinchuan)
Yongning (kinesisk: 永宁县; pinyin:  Yǒngníng Xiàn) er et fylke i den autonome regionen Ningxia i Folkerepublikken Kina. Det ligger i byprefekturet Yinchuan.
Befolkningen var på 183,120 innbyggere i 1999.
Området har en stor produksjon av meloner.
Samferdsel
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Kinas riksvei 211 løper gjennom området. Den fører fra Yinchuan til Xi'an i provinsen Shaanxi.
Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.
Sankuru (provins)
Sankuru er en provins i Den demokratiske republikken Kongo. Før konstitusjonen av 2006 var Sankuru en del av provinsen Kasaï-Oriental. Hovedstad i Sankuru er byen Lusambo.
Ȟ
Ȟ og ȟ (H med hake) brukes for å skrive indianerspårket lakota og finsk romani. I lakota representerer den lyden [x].
Jan Grønbech
Jan Grønbech (født 13. juni 1967) var «country director» for Google Norway AS. Etter befalskole og studier i Norge reiste han til USA og tok en Bachelor of Science in Business Administration på Fisher School of Business ved Ohio State University i 1993.
Fra 1998 til 2002 ledet Jan Grønbech annonsenettverket DoubleClick Norway AS. Han har jobbet med internett som mediekanal i Aftenposten, Telenor og TV 2. I mai 2005 startet han Googles virksomhet i Norge.
Grønbech har vært styreformann i American Chamber of Commerce, sittet i styret i Komplett Group, og er fra august 2017 medlem i Virkes sentralstyre. Jan Grønbech var også sentral i stiftelsen av Young Ambassadors i Norge.
Kabuso
Kunsthuset Kabuso ligger like ved Ingebrigt Vik museum i sentrum av Øystese i Kvam. Kabuso er tusenårsstedet i Hordaland og en del av stiftelsen Hardanger og Voss museum.
Navnet på kunsthuset er hentet fra fjellformasjonen Kabuso, som ligger oppunder Torefjell, bak Øystese. En kabuse er et eldre ord for et hodeplagg for kvinner og stammer fra det latinske grunnordet caput som betyr hode eller topp.
Kunsthuset er oppført etter tegninger av Hille Strandskogen Arkitekter og ble offisielt åpnet 21. januar 2006.
Yaozhou
Yaozhou (kinesisk: 耀州区; pinyin: Yàozhōu Qū) er et bydistrikt i byprefekturet Tongchuan i provinsen Shaanxi. Den har et areal på 1 617 km² og teller 300 000 innbyggere (2004).
Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Athanas
Athanas er en slekt av reker i familien pistolreker. Dette er alle små reker som er omkring 2 cm lange. Hunnene har mindre klør enn hannene.
Arter
Dette er en liste av arter i slekten Athanas:
Psikveldfly
Utseende
Et middels stort (vingespenn 38 – 43 mm), kraftig, lysgrått nattfly. Antennene er trådformede, kroppen kledt med lysgrå hår. Forvingen er lysgrå, jevntover litt lysere enn hos bjørkekveldfly, men dette kan variere. Den er streket med svart, med en kraftig lengdestrek ved roten (med en kryssende strek), en tilsvarende strek ved bakhjørnet og en X-formet tegning midt på nær fremkanten. Bakvingene er hvite hos hannen, gråpudrete hos hunnen. Larven er svart eller mørkegrå med gul ryggstripe, hvit sidestripe og røde vorter langs siden. På ryggen av tredje kroppsledd har den en høy, svart pukkel med lange, svarte hår, ellers er den sparsomt kledt med temmelig lange, grålige hår.
Levevis
Denne arten lever i skog, skogbryn og hager og kan slik for det meste skilles fra bjørkekveldflyet på levestedet. Larven kan finnes på ulike busker og løvtrær. De voksne sommerfuglene flyr om natten i mai – september, den lange flygetiden tyder på at det i alle fall delvis er to generasjoner.
Utbredelse
Arten finnes i Nord-Afrika, gjennom det meste av Europa og videre østover til Øst-Sibir. I norge er den temmelig vanlig på Sørlandet og på Østlandet nord til Lillehammer. Den er bare funnet et par ganger på Vestlandet.
Verdensrekorder på skøyter
Liste over verdensrekordene på skøyter. For tiden er det kun Olympic Oval i Calgary i Canada, Utah Olympic Oval i Salt Lake City i USA og Heerenveen i Nederland det er gjeldende verdensrekorder på. En nordmann, Eskil Ervik, er innehaver av en verdensrekord på skøyter (3000 meter menn).
Uber Cup 1957
Uber Cup 1957 ble arrangert i Lytham St Annes i England i 1957.
Nøste
Nøste, til tider kalt Vestre Nøste, er et boligstrøk i Lier kommune. Det representerer den delen av Lier som ligger nærmest Drammen og bebyggelsen er sammenvokst. Nøste regnes derfor som en del av Drammens bybebyggelse, selv om området ligger i Lier kommune.
Historie
Boligstrøket har navn etter gården Nøste (gammelnorsk: Naustar, flertall av naust for båter). Gården ble trolig ryddet i vikingtida eller i tidlig kristen tid, og den ble delt i to alt i gammelnorsk tid, Vestre og Østre Nøste. Grensen i vest gikk langs nøstebekken, en bekk som for lengst er lagt i rør, men som hadde sitt utspring i Drammensfjorden på Brakerøya. På vestsiden av bekken lå i gammel tid gården Braker, som har gitt navn til Drammens bydeler Brakerøya og Bragernes. I nord grenset Nøste til Stoppen gård, i øst til Høvik gård, mens Nøstes område i sør gikk helt ned til fjorden, til det som i dag utgjør deler av Lierstranda.
Etter hvert ble det bygslet bort mange hustomter på både østre og vestre gård, men først i annen halvpart av 1800-tallet ble tomtene helt skilt fra gårdene. Begge gårdene ble senere stadig redusert ved utparsellering av byggetomter. 1 1904 var det registrert 69 bruksnummer på Østre Nøste og 7 på Vestre Nøste, og i 1952 var tallet henholdsvis 127 og 178.
Dagens Nøste
Nøste er et typisk villastrøk med for det meste frittstående eiendommer og hus. Dette står i en viss kontrast med nabostrøkene Lierstranda og Brakerøya som har hatt noe større grad av arbeiderbefolkning og dermed generelt mindre eiendommer. Byggeskikken på Nøste, i hvert fall de vestre delene, kan sies å være en forlengelse av byggeskikken i Bragernesåsen.
Bandy- og fotballklubben Sparta/Bragerøen (Spa/Bra) har medlemmer både fra Nøsteområdet og fra Brakerøya og Bragernesåsen i Drammen.
Kortbane-VM i svømming 2018 – 1500 meter fri menn
1500 meter fri for menn under Kortbane-VM i svømming 2018 fant sted sted 15. og 16. desember 2018 i Hangzhou Sports Park Stadium.
Henrik Christiansen representerte Norge og vant bronsemedaljen da han satte norsk og nordisk rekord.
Rekorder
Før mesterskapet var gjeldende verdens- og mesterskapsrekorder som følger:
Forsøksheat
Forsøksheatene startet 15. desember kl. 12:11.
Finale
Finalen ble avholdt 16. desember kl. 18:07.
De internasjonale øylekene 1987
De internasjonale øylekene 1987 (De 2. internasjonale øylekene) ble avholdt på Guernsey i perioden 10. september til 17. september 1987. Arrangør av øylekene er International Island Games Association.
Prinsessens utvalgte
Prinsessens utvalgte er et musikkalbum med Dollie De Luxe, utgitt i 1995.
Hinata Kida
Hinata Kida (født 4. juli 2000) er en japansk fotballspiller.
Karriere
Hinata Kida startet sin profesjonelle karriere i Cerezo Osaka i 2017. Han har også spilt for Avispa Fukuoka.
Landslaget
Han ble tatt ut i Japans tropp til VM i fotball U-20 2019.
Heradsbygd
Heradsbygd er ei bygd sør i Elverum kommune i Innlandet, og ligger ni kilometer sørøst for kommunesenteret Elverum. Omtrent halvparten av Heradsbygds innbyggere er bosatt i tettstedsdelen av bygda.
Bygda Heradsbygd er ei jord- og skogbruksbygd med om lag 1 000 innbyggere. Bygda har samvirkelag med Bygg Mix og postkontor, en barneskole og bedriftene Badstua, Østlandske Kjøleservice og Hifi-Stasjonen. går gjennom bygda.
Siden 2001 har Lillemoen skole  i Heradsbygd og Melåsberget skole i Jømna, bygda lenger sør, vært drevet som en skole. Det er planer om å bygge en ny felles barneskole mellom de to.
Heradsbygd kirke (bygd 1895) ligger ved riksveien, midt i bygda, med egen gravplass.
Bygdas idrettslag, Jømna/Heradsbygd Idrettslag (J/H), har tilbud innen ski, sykling og fotball.
Ved Svevollen, i skogene øst for Heradsbygd, ble det i 1987-89 undersøkt to spesielle steinalderboplasser, de to første groptuftene som ble konstatert i Norge.
Weibin
Weibin kan være:
Weibin (Baoji)
Weibin (kinesisk: 渭滨区, pinyin:  Wèibīn Qū) er et bydistrikt i byprefekturet Baoji i den kinesiske provins Shaanxi.
Det har et areal på 728 km² og teller 390 000 innbyggere (2004).
Speranța Nisporeni
Speranța Nisporeni (stiftet 1991) er en moldovsk fotballklubb fra Nisporeni.
Weicheng
Weicheng kan være:
Ecumenical Accompaniment Programme in Palestine and Israel
Ecumenical Accompaniment Programme in Palestine and Israel (EAPPI) er et internasjonalt, økumenisk program som rekrutterer og utsender observatører (kalt Ecumenical Accompaniers - EAs) til en rekke passeringsposter og en rekke palestinske byer og landsbyer for å observere interaksjonen mellom palestinske innbyggere og israelske militære styrker. Nærværet av slike ledsagere (EAs) er ment å gi vern og redusere friksjon. Maktmisbruk monitoreres og rapporteres og Ledsagerne taler fritt om sine erfaringer.
Beskrivelse
EAPPI ble grunnlagt i 2002 grunnlagt av og lagt under Kirkenes Verdensråds overoppsyn, som svar på forespørsler fra kirkelige overhoder i Jerusalem. Biskop Munib Younan av Den evangelisk-lutherske kirke i Jordan og Det hellige land var også en av grunnleggerne.
Ledsagerne er fikk fire definerte oppgaver: Å gi vern ved sitt ikkevoldelige nærvær; å monitorere og rapportere brudd på menneskerettigheter og internasjonal humanitær rett; å støtte israelske og palestinske fredsbestrebelser; å ta på seg talsmannsinnsats, også offentlig fremført.
EAPPIs nettside rekrutterer (pr november 2019) ledsagere fra Argentina, Australia, Brasil, Canada, Colombia, Danmark, Ecuador, Filippinene, Finland, Frankrike, Nederland, Norge, Polen, Storbritannia og Irland, Sveits, Sverige, Sør-Afrika, Tyskland, USA, Uruguay og Østerrike, gjennom lokale «sendende organisasjoner».
Norge
Norge står Kirkens Nødhjelp, KFUK-KFUM Global, Mellomkirkelig råd for Den norske kirke og Norges Kristne Råd bak programmet, og Kirkens Nødhjelp har en koordinerende rolle.
Australia
I Australia fremmes og ledes EAPPI-programmet ved EAPPI Desk innen National Council of Churches in Australia (NCCA), et forum for 19 australske kristne trossamfunn og organisasjoner.
Storbritannia, Irland
I Storbritannnia og Irland ledes EAPPI av Quaker Peace & Social Witness på vegne av en økumenisk sammenslutning som fremmer programmer. I denne brede økumeniske gruppen inngår Baptist Union of Great Britain, CAFOD, Christian Aid, Church of Scotland, Church Mission Society, Churches Together in Britain and Ireland, Iona Community, United Methodist Church, Pax Christi UK, Scottish Episcopal Church, United Reformed Church og United Society for the Propagation of the Gospel.
Church of England har støttet EAPPI fra begynnelsen av, gjennom sitt medlemsskap i organisasjoner som Kirkenes Verdensråd, Churches Together in Britain and Ireland og Christian Aid. En rekke biskoper har også gitt støtte ved møter med Ledsagere.
Østerrike
De østerrikske kirkers økumeniske råd bestemte seg i oktober 2009 for å støtte EAPPI-programmer, i samarbeid med Diakonie Austria, den østerrikske seksjon av Internationales Versöhnungsbund og Pax Christi Österreich. EAPPI har mottatt finansiell støtte fra byen Linz, benediktinerne ved Stift Melk, det katolske bispedømme Sankt Pölten, private givere og en rekke menigheter.
Esaguasu
Esaguasu er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange, mørke trebukker med lyse tegninger. Antennene er noe lengre enn kroppen. Pronotum er avrundet firkantet og har en tann på hver side. Dekkvingene er nesten jevnbrede, med en liten tann i spissen.
Levevis
Larvene lever i død ved.
Utbredelse
Slekten er kjent fra Costa Rica og Colombia.
Naoto Sago
Naoto Sago (født 19. juni 1992) er en japansk karateka.
Han representerte Japan under Sommer-OL 2020 i Tokyo, hvor han ble utslått i gruppespillet.
Estland i Eurovision Song Contest
Estland debuterte i Eurovision Song Contest i 1994 og har deltatt i konkurransen 28 ganger. Estland deltok også i kvalifiseringsrunden til Eurovision Song Contest 1993, kalt Kvalifikacija za Millstreet, men Janika Sillamaa og «Muretut meelt ja südametuld» klarte ikke å kvalifisere seg. Estland har vunnet Eurovision Song Contest én gang, i 2001. Siden innføringen av semifinaler i 2004, har Estland kvalifisert seg til finalen ved 9 av 19 anledninger.
Historikk
Det er den estiske allmennkringkasteren ERR som sender konkurransen i Estland, og som velger landets bidrag til Eurovision Song Contest. I 1993 var Estland ett av syv nye medlemsland i Den europeiske kringkastingsunion som ønsket å delta i konkurransen. For å holde tallet på deltakere nede, besluttet EBU at de nye landene måtte gjennom en forhåndskvalifisering, kalt Kvalifikacija za Millstreet. I kvalifiseringen fikk de tre beste landene delta i Eurovision Song Contest i Millstreet. Det estiske bidraget endte på en femteplass og fikk dermed ikke delta i den internasjonale finalen.
Året etter debuterte Estland i Eurovision Song Contest i Dublin. Bidraget «Nagu merelaine» endte nest sist med bare 2 poeng, og dermed var ikke Estland kvalifisert til Eurovision Song Contest 1995.
Oppturen
På hjemmebane fikk landet sin nest beste plassering til nå, da Sahlenes «Runaway» ble nummer tre.
Nedturen
Etter 2002 gikk Estland inn i en resultatmessig svak periode. I 2003 ble landet nummer 21 av 26, og i perioden 2004–2008 klarte ikke Estland å kvalifisere seg til finalen én eneste gang.
Deltakere
Under er en liste over Estlands deltakere, plasseringer og poeng i konkurransen siden debuten. {{legend|gold|Vinner}} {{legend|#dcdcdc|Andreplass}} {{legend|#ffdead|Tredjeplass}} {{legend|#e0ffff|Sisteplass}}
Stemmehistorikk
Oversikt over poeng til og fra Estland i finaler siden debuten i 1994. Tallene er hentet fra ESC Database og omfatter kun poeng avgitt og mottatt i finaler:
Merk: Tabellene ovenfor er bare basert på poeng avgitt i finalene. Stemmer avgitt i semifinalene er ikke tatt med.
Sonjatun
Sonjatun er helsesenteret i Nordreisa, og ligger på Storslett. Det ble åpnet for pasienter 7. mars 1977, etter at den tidligere sykestua, Betesda, hadde brent ned i april 1969.
Sonjatun ble åpnet av, og oppkalt etter, kronprinsesse Sonja som hadde engasjert seg i gjenreisningen av helsetilbudet i kommunen.
Myskemaure
Myskemaure (Galium triflorum) er en flerårig urt i maurefamilien.
Sonjatun
I 2016 ble Sonjatun kåret til beste IA-bedrift i Nord-Troms.
Myskemaure
Den blir 25–70 cm høy. Stengelen er slakk og litt klatrende med nedvendte krokhår. De mørkegrønne bladene sitter seks sammen i kranser. Blomstene sitter i kvaster i bladhjørnene. Krona er 2–3 mm bred og grønnhvit. Frukten er 2 mm lang og har krokhår og sitter på et 1–2,5 cm langt skaft. Tørkede planter dufter av kumarin, som hos slektningen myske.
Myskemaure vokser i steinrik barskog og andre fuktige og skyggefulle steder. Den er vanlig i Nord-Amerika fra Alaska, Canada og sørlige Grønland til Mexico. I Europa finnes den i Fennoskandia, Sveits, Baltikum, Belarus og Russland. I Asia forekommer myskemaure i Sibir inkludert Kamtsjatka og lenger sørover i Himalaya, sentrale Kina, Korea og Japan.
I Norge er myskemaure en ganske sjelden plante. Den er vanligst på Østlandet, men finnes nordover til Alta og vestover til indre Sogn. Arten er avhengig av gammelskog, og i Norsk rødliste for arter 2021 er den vurdert til nær truet på grunn av hogst.
Weicheng (Xianyang)
Weicheng (kinesisk: 渭城区; pinyin: Wèichéng Qū) er et bydistrikt i byprefekturet Xianyang i provinsen Shaanxi i Folkerepublikken Kina.
Det har et areal på 272 km² og teller 400 000 innbyggere (2004).
Xi'an Xianyang internasjonale lufthavn ligger i bydistriktet.
Kulturminner
I tillegg er det en rekke graver også fra Zhou-tiden.
Administrative enheter
Subdistrikter:
Storkommuner:
Wangari Maathai
Maathai fikk et stipendium som muliggjorde et studium i biologi i USA og i Tyskland, og tok i 1971 som første kenyanske kvinne doktorgraden. I 1977 startet hun Grønt belte-bevegelsen, etter å ha registrert den faretruende forørkningen som preget Kenya. Frem til 1993 ble 30 millioner trær plantet av bevegelsen.
I desember 2002 ble Maathai innvalgt i det kenyanske parlamentet. Fra januar 2003 til november 2005 var hun landets visemiljøvernminister.
Maathai har fått sterk, men feilaktig kritikk i internasjonal presse på grunn av en misforstått uttalelse om at det er vestlige vitenskapsmenn som har laget hiv/aids-epidemien for å utrydde den sorte befolkningen.
I 2005 deltok Maathai på ISFiT, under festivaltittelen «Education. Why?».
UNESCO har inkludert Wangari Maathai i sin oversikt over betydningsfulle kvinner i afrikansk historie.
Wangarĩ Maathai pris for skogforkjempere (Forest Champion Award)
I 2012, CPF (Collaborative Partnership on Forests), et internasjonalt konsortium med 14 organisasjoner som arbeider med internasjonale skogspørsmål, hedret Wangarĩ Maathai ved å lansere den første Wangarĩ Maathai Forest Champion Award. Den første vinneren av prisen var Narayan Kaji Shrestha.
Andre vinnere inkluderer:
Squaw Valley Olympic Skating Rink
Squaw Valley Olympic Skating Rink var banen som ble brukt til hurtigløpsøvelsene under de olympiske vinterlekene i Squaw Valley i California, USA i 1960. Banen var den første kunstfrosne banen som ble brukt til hurtigløpsøvelsene under et vinter-OL. Med beliggenhet på 1890 moh – 200 meter høyere enn Sovjetunionens rekordbane Medeo ved Alma-Ata – var dette en av de høyest beliggende baner som noen gang er brukt til internasjonale stevner.
Kombinasjonen av kunstfrossen bane og den høye beliggenheten gjorde dette til en svært rask bane, og i løpet av sine knapt to år i drift ble flere legendariske verdensrekorder satt på denne banen.
Allerede under åpningsstevnet i månedsskiftet februar/mars 1959 viste banen hva den var god for. Finnen Juhani Järvinen satte da en fantastisk verdensrekord på 1500 m med tida 2.06,3 – 2,3 sekunder under Jevgenij Grisjin og Jurij Mikhailovs rekord fra OL i Cortina d'Ampezzo tre år tidligere. Rekorden sto i sju år.
I et testløp noen dager før OL gikk Viktor Kositsjkin 3000 m på 4.29,2 – mer enn 10 sekunder under gjeldende verdensrekord – og forventningene til de første TV-overførte olympiske skøyteløp var store.
For første gang i OL-historien konkurrerte også kvinnene på skøytebanen (med unntak av 1932, da det var en demonstrasjonsgren). Sovjetiske Lidia Skoblikova vant to gull – på 1500 m satte hun også verdensrekord med 2.25,2.
Mennenes 1500 og 5000 m ble rammet av vind, og med relativt ordinære tider som resultat. Under milløpet på OLs siste dag var forholdene igjen gode.
10 000-meteren i Squaw Valley 27. februar 1960 er gått over i historien som et av de største skøyteløp gjennom tidene. Fem mann gikk under Hjalmar Andersens åtte år gamle verdensrekord på 16.32,6 fra Hamar, blant dem briten Terence Monaghan. Knut Johannesen gikk i et tidlig par, og var førstemann under 16 minutter med tiden 15.46,6 – 46 sekunder under den gamle rekorden. Han slo sin største utfordrer Viktor Kositsjkin med 2,6 sekunder.
Under OLs 500 meter vant Grisjin på 40,2, en tangering av verdensrekorden. Et stort feilskjær i siste sving ødela for en mulig tid under 40 blank. I et testløp noen dager etter OL klarte Grisjin 39,5 på 500 m – første tid under 40 sekunder. Tida kunne imidlertid ikke godkjennes som verdensrekord.
Banen ble nedlagt allerede etter 1960-sesongen, og området ble omgjort til parkeringsplass. Fryseanlegget sies å være flyttet til banen i West Allis i 1966.
Sud-Ubangi
Sud-Ubangi er en provins i Den demokratiske republikken Kongo. Før konstitusjonen av 2006 var Sud-Ubangi en del av provinsen Équateur. Hovedstad i Sud-Ubangi er byen Gemena.
Ishockey under Vinter-OL 1964
Ishockey under Vinter-OL 1964 ble arrangert i Innsbruck, Østerrike, 27. januar til 9. februar. Det var også det 31. Verdensmesterskapet og 42. europamesterskapet i ishockey. 16 lag deltok.
Kvalifiseringsrunde
27. januar
28. januar
Resultater A-gruppen
29. januar
30. januar
31. januar
1. februar
2. februar
3. februar
5. februar
7. februar
8. februar
Toppscorer
forklaring:  K = Kamper, S = Scoringer, A = Assists, P = Poeng,  U = Utvisningminuter; '''
Arthur Evans Moule
Arthur Evans Moule (født 1836, død 1918) var en engelsk protestantisk Kinamisjonær og forsker.
Bakgrunn
Han var sønn av Henry Moule, anglikansk sogneprest i Fordington, Dorset, og ble utdannet ved Malta College og Islington Church Missionary Society College.
Misjonær i Kina
Han dro til Kina i 1861, der han kom i tide for å bli øyenvitne til deler av Taipingopprøret. Han arbeidet nær Ningpo i 1861-69 og 1871-76; i Hankow (der hans bror George Evans Moule i 1869 hadde grunnlagt den første China Inland Mission-residensen) fra 1876 til 1879; i Shanghai i 1882-94;  og etter åtte år hjemme i USA, i  Chekiang og Kiangsu fra 1902 til han pensjonerte seg i 1910. Han hadde vært Archdeacon i bispedømmet Mid-China i tredve år.
I 1890 var han en av grunnleggerne av The Permanent Committee for the Promotion of Anti-Opium Societies. De andre medlemmene av komiteen var misjonærene John Glasgow Kerr MD, American Presbyterian Mission i Kanton; B.C. Atterbury MD, American Presbyterian Mission i Peking; Henry Whitney MD, American Board of Commissioners for Foreign Missions i Foochow, pastor Samuel Clarke, China Inland Mission i Kweiyang; pastor Arthur Gostick Shorrock, English Baptist Mission i Taiyuan og pastor Griffith John, London Mission Society i Hankow. De gikk inn for å be kristne i Kina for å mobilisere folkemeningen mot opiumshandelen, og opprettet etterhvert oppfølgingskomiteer slik at konferansevedtak fattet i sakens anledning ble virkeliggjort.
Han publiserte kristne traktater både på kinesisk og engelsk.
Hans bror, Handley Moule, var biskop av Durham 1901-1920. Hans sønn Arthur Christopher Moule ble også kinamisjonær og forfatter av verker innen sinologien.
Betrideildin 2020
Betrideildin 2020 var Færøyenes øverste divisjon i fotball for menn 2020. Ligaen startet 9. mai 2020 og ble avsluttet 7. november 2020. Lagene spiller tre oppgjør mot hver motstander i totalt 27 serierunder. Regjerende seriemester fra 2019 var KÍ Klaksvík.
I Norge kjøpte TV 2 rettighetene til å vise de 12 første serierundene av ligaen.
Slyngetrening
Slyngetrening er en form for styrketrening med treningsøvelser utført i slynger. Treningsformen har utgangspunkt i fysioterapi og behandlingsmetoden slyngebehandling. Treningen brukes ofte i rehabilitering og opptrening etter skade, men er også effektiv trening av både støttemuskulatur og bevegelsesmuskulatur. Øvelser og trening av muskelgrupper som normalt hindres av tyngdekraften kan gjøres med mindre kraft ved bruk av slynge og dermed gi mulighet for trening som ellers ville være umulig.
Noen av målene ved slyngetrening er å:
Ved at styrkeøvelsene gjøres i slynger må kroppen samtidig stabilisere for å holde balansen. Slik trenes muskelsamspillet på en annen måte, og både de store bevegelsesmusklene og de små støttemusklene aktiveres. Øvelsene har stor overføringsverdi til situasjoner i idrett og hverdagsliv og kalles også funksjonell styrketrening.
Opplysning 1890
Opplysning 1890 er en norsk opplysningstjeneste med hovedsete i Bergen. Tjenesten drives av firmaet EasyConnect AS.
Historie
EasyConnect AS startet sin virksomhet med nummeropplysning på slutten av 90-tallet. Dette var før monopolet for nummeropplysning ble opphevet, og tjenesten ble bare tilbudt til registrerte brukere. Kunder av mobiloperatøren Sense var blant de første som kunne bruke tjenesten.
Opplysningsnummeret 1890 ble tatt i bruk etter at Post- og teletilsynet tildelte nye, firesifrede numre for opplysningsvirksomhet til interesserte søkere 17. desember 2001. Nummerblokken som brukes for opplysningstjenester er 1850 – 1899. Konkurransen i opplysningsmarkedet startet 15. februar 2002, og dette var det siste, gjenværende telemonopolet som ble fjernet i Norge. Kort tid etter starten hadde Opplysning 1890 avdelingskontorer i Gloppen, Karasjok, Skånevik, Vaksdal og Ulvik. Avdelingen i Karasjok drev i tillegg til Opplysning 1890 den samiske opplysningstjenesten 1860. Nå er det bare hovedkontoret i Bergen som fortsatt er i drift.
I august 2003 lanserte Opplysning 1890 sin telefonkatalog på nett under navnet 1890 Online. Dette var da det eneste alternativet til Gule sider som omfattet både privatpersoner og bedrifter. 1890 Online har siden byttet navn, og heter det samme som de andre tjenestene; Opplysning 1890.
Særforbundskrigen
Særforbundskrigen (tysk: Sonderbundskrieg) var en borgerkrig i Sveits, som varte fra 3. til 29. november 1847. Det var den siste krigen som ble utkjempet på sveitsisk jord.
Årsaken til krigsutbruddet var at de konservative og katolske kantonene Luzern, Schwyz, Uri, Zug, Ob- og Nidwalden, Freiburg og Wallis grunnla det såkalte Særforbundet (Sonderbund), for å beskytte seg mot forsøk på å styrte den konservative regjeringen i Luzern og fordrive jesuittene, og forsvare den katolske troen mot de andre, overveiende reformerte og mer liberale kantonene.
Krigen endte med seier for de liberale kantonene. Resultatet av krigen var forbundsforfatningen av 1848, og dannelsen av Sveits som en forbundsstat.
Japan under Ski-VM 2023
Japan deltar under Ski-VM 2023 fra 21. februar til 5. mars 2023 i Planica i Slovenia.
Viksdalsmaling
Viksdalsmaling er en egen stilart innen rosemaling, den hadde sin storhetstid fra slutten av 1700-tallet og frem til ca. 1920. Viksdalsmaling er mest benyttet til dekor på asker, tiner og lignende bruksgjenstander, den er i liten grad benyttet til veggdekor slik man kan finne i andre varianter av rosemaling.
En gruppe innenfor viksdalsmaling er kjelstadmaling. Opphavsmannen til denne malingen var Kristen Kjelstad (1766–1844) fra gården Kjelstad øvre. Kristen hadde et nært samarbeid med sin bror, Øystein Kjelstad, som laget treproduktene. Kristen lærte også kunsten videre til mange av sine sambygdinger i Viksdalen, og på 1800-tallet var viksdalsmaling en av de viktigste inntektskildene for innbyggerne i Viksdalen. Eilert Sundt utpeker også kristen Kjelstad som den som begynte med masseproduksjon av øskjer og tiner i Viksdalen. Men det Kjelstad selv malte skiller seg klart fra det meste av den øvrige viksdalsmalingen, Han var en kunstner. Mønstrene hans er enkle, men dekorative. Han bruker en ornamentikk som er typisk for Vestlandet med symetrisk oppbygde rosetter, enkle rankeborder, palmetter og tungefriser. Mest kjent er han for ølbollene sine, og disse er gjerne datert fra ca. 1820 til ca. 1840.
Kjennetegn for Viksdalsmaling er sirlig utformede S-er eller flettede spiraler. Bunnfargen skal være rustrød, sort, koboltblå eller umalt (synlig trestruktur).
Det er i dag litt nisjeproduksjon av produkter med viksdalsmaling. Noen av de som holder dette i hevd er Eldalstunet, en familiebedrift i Eldalsdalen.
Kasaï-Oriental (tidligere provins)
Kasaï-Oriental var en provins sentralt i Den demokratiske republikken Kongo. Hovedstaden var Mbuji-Mayi. Provinsen hadde et areal på 170 302 kvadratkilometer, og befolkningen var på ca. 4,7 millioner (2005).
Jintai
Jintai (kinesisk: 金台区, pinyin: Jīntái Qū) er et bydistrikt i byprefekturet Baoji i den kinesiske provins Shaanxi.
Firdovsi Farzaliyev
Han representerte Aserbajdsjan under Sommer-OL 2020 i Tokyo, hvor han ble utslått i gruppespillet.
Thomas Young (forsker)
Thomas Young (født 13. juni 1773 i Milverton i Somerset i England, død 10. mai 1829 i London), var en engelsk fysiker, lege og hieroglyftyder.
Bakgrunn
Thomas Young kom fra en familie av kvekere. Han var svært allsidig, og allerede som gutt behersket han flere språk. Hans første høyere studsium var i medisin og han tok doktorgraden i dette i 1796 i Göttingen.
Lege
Young var fra begynnelsen lege og hadde en legepraksis i London. Han var først og fremst interessert i medisinsk optikk og det var foranledningen til at han også begynte å studere fysikk.
Fysiker
Young ga 1802 et lite bevis for lysets bølgenatur ved å konstruere en dobbeltspalte og undersøke Interferensen som oppstod. Han bestemte de omtrentlige bølgelengder for lysets synlige spektrum ved å benytte diffraksjon. I 1817 foreslo han at lysbølger var transverselle (forstyrrelse vinkelrett mot bølgens utbredelse) og kunne på den måten beskrive polarisering.
Hieroglyftyder
Young studerte også språk og gjorde viktige bidrag til tydningen av egyptiske hieroglyfer.
Young ble i 1801 utnevnt til professor i naturfilosofi ved Royal Institution, men sa fra seg professoratet i 1803 da han innså at aktivitetene som professor ikke lot seg kombiner med hans legepraksis. Han ble medlem (fellow) av Royal Society i 1794, og ble i 1802 utnevnt til dette selskapets utlandssekretær (foreign secretary). I 1828 ble han innvalgt som utenlandsk medlem av Kungliga Vetenskapsakademien.
Sagaprisen
Sagaprisen deles ut av Sagafestivalen, den litterære delen av Tønsberg Middelalderfestival. Prisen går til en forfatter som har vist særlig interesse for vikingtiden og middelalderen.
Tolv (navn)
Etymologi
Tolv er en nyere norsk form av norrøne Þolfr og ÞólfR. Det norrøne navnet er dannet som en kortform av ÞórulfR eller ÞórlæifR. Disse navnene er sammensatt av þórr, «torden», og henholdsvis ulfr, «ulv», eller leif, «arv».
Formen Tolv har i nyere tid blitt assosiert med tallet tolv, og har vært gitt til det tolvte barnet i en familie.
Tov er en dialektform av navnet fra Telemark og Buskerud.
Utbredelse
ÞólfR er kjent brukt i ti runeinnskrifter fra vikingtiden, så navnet var godt kjent, men antakelig ikke blant de aller mest brukte på den tiden. Formen Þolfr er kjent brukt fra ca 1300. Tolv var et vanlig navn i Norge i siste del av middelalderen. Over 40 forskjellige personer med navnet er nevnt i Regesta Norvegica. I nyere tid har navnet vært mindre brukt, og har etter 1940-årene være nesten ute av bruk.
Den svenske formen Tolf er kjent brukt fra 1792, men er i dag ute av bruk. Tôllver er en annen svensk form som ble brukt på 1700-tallet.
Tolv er i dag et svært sjeldent navn. Navnet er mest utbredt i dialektformen Tov.
Chencang
Chencang (kinesisk: 陈仓区, pinyin:  Chéncāng Qū) er et bydistrikt i byprefekturet Baoji i den kinesiske provins Shaanxi.
Det har et areal på 2 517 km² og teller 590 000 innbyggere (2004).
Adrian/Bjørnov (album)
Adrian/Bjørnov er navnet på Dollie sin avskjedsplate. Albumet ble utgitt i januar 1999.
Musikkåret 1986
Musikkåret 1986 er en oversikt over utgivelser, hendelser, fødte og avdøde personer med tilknytning til musikk i 1986.
Kwame Anthony Appiah
Kwame Anthony Appiah (født 1954) er ghanesisk professor i filosofi og forfatter.
Appiah underviste filosofi og afrikansk-amerikanske studier ved Universitetet i Ghana, Harvard University, Princeton og Yale University. Han har også forelest ved mange andre institusjoner og universiteter i Ghana, Tyskland, Frankrike, USA og Sør-Afrika. Appiah var professor i rettsvitenskap ved Fordham University høsten 2008. Appiah har også sittet i styret for PEN American Center. I 2010 ble Appiah oppført på Foreign Policy Magazines liste over største globale tenkere. Den 13. februar 2012 ble Appiah tildelt National Humanities Medal under en seremoni i Det hvite hus. Appiah satt i Holbergprisens fagkomité fra 2008 til 2014.
Appiah var professor i filosofi ved Princeton University inntil han i 2014 tiltrådte et professorat ved New York University. Ved NYU foreleser han både ved universitetets institutt for filosofi og ved juridisk fakultet.
Oluf Lorentzen
Oluf Emanuel Lorentzen (født 21. mars 1858 i Kristiania, død 18. april 1921) var en norsk forretningsmann, kjent fra forretninga Oluf Lorentzen.
Han var handelbetjent hos Christian Semb Magnus' vin- og kolonialforretning fra 1874, og overtok forretninga i 1899. Forretninga spesialiserte seg på «finere» matvarer importert fra store deler av verden. Ei rekke delikatessevarer var butikken i begynnelsen nokså aleine i Norge om å presentere. Det sies også at det var hos Lorentzen bananen blei presentert på det norske marked, og det var her Coca-Cola først var i salg.